recursal/SuperWikiNEXT-32B huggingface dataset:
**கொல்லன் அழிசி** சங்ககாலப் புலவர்களில் ஒருவர். 4 பாடல்கள் இவர் பாடியனவாகச் சங்கநூல் தொகுப்பில் உள்ளன. அவை: குறுந்தொகை 26, 138, 145, 240.

இரும்புக் கருவிகள் செய்பவரையும், பொன்னணிகள் செய்பவரையும் கொல்லன் என்பர். அழிஞ்சி என்பது சுண்டைக்காய்ப் பருமன் கொண்ட வெண்ணிறமுள்ள ஒரு பழம்.

இவர் சொல்லும் செய்திகள்
-----------------------

### குறுந்தொகை 26

* திணை - குறிஞ்சி

காதலனை நினைத்துக் காதலியின் உடலும் உள்ளமும் இளைத்துப் போயின. தன் மகளின் இந்த நிலையைக் கண்டு செவிலித்தாயும் பெற்ற நற்றாயும் கட்டுவிச்சியை அழைத்துத் தன் மகள் இளைத்ததற்குக் காரணம் கேட்கின்றனர். அப்போது தோழி முந்திக்கொண்டு நிகழ்ந்ததைக் கூறுகிறாள்.

* தோழி அறத்தொடு நிற்றல்

அரும்பு இல்லாமல் எல்லாமே பூத்துக் கிடக்கும் வேங்கை மரக் கிளையில் இருக்கும் மயில் பூப் பறிக்கும் பெண்மகள் போலத் தோன்றும் நாடன் அவன். அவன் தகாதவன் போலத் தோன்றினாலும் எந்தத் தீயதையும் வாயால்கூடச் சொல்லமாட்டான்.

இப்படி நான் கூறுவதை நீங்கள் பொய் என்று நினைக்கலாம். அன்று கொக்கு என்னும் மாவிலையைத் தின்றுகொண்டிருந்த வரையாட்டுக் குட்டியின் தந்தை அவனை அறியும். மாம்பழத்தைத் தின்றுகொண்டிருந்த ஆண்குரங்கு கடுவனும் அறியும் - என்கிறாள் தோழி.

### குறுந்தொகை 138

* திணை - குறிஞ்சி

பகலில் குறியிடத்துக்கு வந்த தலைவன் தலைவியை அடையமுடியாமல் மீள்கிறான். பின்னும் வருகிறான். தோழி இரவில் வா என்று குறியிடம் சொல்கிறாள்.

ஊரே தூங்கிவிட்டாலும் நாங்கள் தூங்கமாட்டோம். எங்கள் வீட்டிலிருந்து ஏழு வீட்டுக்கு அப்பால் மயிலின் காலடி போன்று இலைகளைக் கொண்ட நொச்சி பூத்திருக்கிறது. அது ஆடும் ஓசை கேட்கிறதா என்று உற்றுக் கேட்டுக்கொண்டேயிருப்போம். (அங்கு வந்து நொச்சிச் செடியை ஆட்டு என்று குறியிடம் சொல்கிறாள் தோழி)

### குறுந்தொகை 145

* திணை - நெய்தல்

திருமணக் காலம் தள்ளிக் கொண்டே செல்கிறது. தலைவி தன் தோழியிடம் சொல்லி வருந்துகிறாள்.

நான் வாழவேண்டிய ஊர் இது அன்று. அவர் ஊர். அவன் கானலஞ் சேர்ப்பன். அவன் திருமணம் செய்துகொள்ளாது காலம் கடத்திக் கொடுமைப்படுத்துகிறான். அதனால் எனக்கு அமைதி இல்லாத துயரம். இந்தத் துயரத்தோடு வருந்திக்கொண்டு நான் நள்ளிரவிலும் தூங்காமல் இருக்கிறேன். ஊரெல்லாம் அமைதியாக உறங்கிக்கொண்டிருக்கிறது. இரவு எனக்கு மட்டுந்தான் நீண்டுகொண்டே போகிறது. என்ன செய்வேன்? - என்கிறாள் தலைவி.

### குறுந்தொகை 240

* திணை - முல்லை

தலைவன் பிரிவைத் தலைவி பொறுத்துக்கொள்ள மாட்டாள் என்று கவலைப்படும் தோழியிடம் தலைவி சொல்லும் செய்திகள் இவை.

பனியில் காய்க்கும் அவரைக் காய் கிளியின் வாய் போலக் காய்த்துக் கிடக்கும் பனிக்காலம் வந்துவிட்டது. காட்டுப் பூனையின் பல்வரிசை போல் முல்லைப் பூக்கும் மாலை வேளையும் வந்துவிட்டது. இந்த வேளையில் அவரது மலையைப் பார்க்கிறேன். கடலில் செல்லும்போது மரக்கலம் (கப்பல்) மறைவது போல அவர் மலையும் என் கண்ணிலிருந்து மறைகிறது. - இதுதான் என் நிலை என்கிறாள் தலைவி.
செல்ல வைகுண்ட பதி மேற்கு கன்னியாகுமரி மாவட்டத்தில் உள்ள பழமையான நிழல் தாங்கல்களில் ஒன்று. இது மார்த்தாண்டம் மற்றும் குலசேகரம் இடையே திருவட்டாறுக்கு 6 கி.மீ. தொலைவில் மார்த்தாண்டம்; மிட்வேயில் அமைந்துள்ளது. மாவட்டத்தில் மூன்று திரு ஏடு வாசிப்பு நடத்தப்படும் ஒரே நிழல் தாங்கல் தான் இது.

புராணம்
-------

இந்த நிலம் 1940-ஆம் ஆண்டு வரை திருவனந்தபுரத்திலுள்ள சங்கு சொந்தமானது. செல்லம் சாமியார் இந்த நிழல் தாங்கலில் முக்கியமானவர் ஆவார். இவர் ஒரு விஷ்ணு பக்தர்இ தனது குடிசையில் ஒரு பீடத்தை அமைத்து தனது தினசரி பிராத்தனையை வழங்க பயன்படுத்தப்பட்டது. ஒரு கோயிலை நிர்மாணிக்க அவரது கனவில் இறைவன் நாராயணனால் அறிவுறுத்தப்பட்டதாக கூறப்படுகிறது. ஒரு இஞைனாக இருந்த சாமியார் தனக்கு சொந்த நிலம் இல்லாததால் தனது கனவை நிறைவேற்ற இயலவில்லை. இதனால் ஏமாற்றம் அடைந்த அவர்இ எந்த நிலமும் இல்லாமல் ஒரு ஆலயத்தை எப்படி நிர்மாணிக்கமுடியும் என நாராயணரிடம் முறையிட்டார். அவர் நேரம் வரும் போது நிலம் கிடைக்கும் என்ற கட்டளைகளை பெற்றுக் கொண்டு அதற்கான ஏற்பாடுகளை செய்ததாக கூறப்பட்டது.

இதற்கிடையில் சங்கரன் தம்பிக்கு கனவில் செல்ல சாமியார் கோயிலுக்கு தேவையான நிலத்தை கொடுக்க பண்டாரம் ஒருவர் உத்தரவிட்டார். தம்பியின் ஆரம்ப கனவை அலட்சியம் செய்த போதிலும் அவர் மற்றும் அவரது தாயார் அடுத்த நாட்களில் பலமுறை கனவு கண்டதால் அவர் தானே அந்த நிலத்தை நன்கொடையாக வழங்குவதற்காக திருவட்டார் வந்தார். 1944-ஆம் ஆண்டு அவர் சாமியாரை கண்டுபிடித்தார். 1942-ஆம் ஆண்டு சி.இ.இ.இல் கட்டப்பட்ட தற்போதைய கோவில் பட்டத்து அய்யா கிருஷ்ணராமா மணியால் திறக்கப்பட்டது.

திருவிழாக்கள்
-------------

திரு ஏடு வாசிப்பு தமிழ் மாதங்களில் வைகாசி, ஆவணி மற்றும் மார்கழி மாதங்களில் நடத்தப்படுகிறது. வைகாசி திருவிழா 10 நாட்கள் நீடிக்கும். அதே நேரம் ஆவணி மற்றும் மார்கழி திருவிழாக்கள் ஒவ்வொன்றும் மூன்று நாட்கள் நடைபெறும்.

மேலும் காண்க
------------

* Nizhal Thangal
* Worship centers of Ayyavazhi
* List of Ayyavazhi-related articles

குறிப்புகள்
-----------

* Nellai Malai Murasu Ayya Vaikundar Avathara Mahimai (2007), *Nellai Malai Murasu*, Special Edition.
தங்கம் 198 என்பது சிறு தானியம் அல்லது விதை போன்ற அமைப்புடன் கூடிய தங்கத்தின் கதிர் சமபகுதியம் ஆகும். Au128 .திசுக்களில் ஊன்றி இருக்குமாறு அமைத்து மருத்துவம் செய்யப் பயன்படுகிறது. இது முன்பு ரேடான் எவ்வாறு நிரந்திரமாக திசுக்களில் வைத்து மருத்துவம் செய்யப்பட்டதோ அதேபோல் இப்போது தங்கம்-198 பயன்படுத்தப் படுகிறது. தங்கத்துன் அரை ஆயுள் 2.7 நாள்கள். அதுலிருந்து ஒரே ஆற்றல் கொண்ட γ கதிர் -0.412 MeV ஆற்றலுடன் வெளிப்படுகிறது. 0.96 MeV உச்சஆற்றலுடன் β துகள்களும் வெளிப்படுகின்றன. ஆனால் இந்த β துகள்கள் 0.1m.m. கனம் கொண்ட சுவர் ( விதையைச் சுற்றி இருப்பது) தடுத்து நிறுத்தி விடுகிறது. ஒரு தங்க விதை 2.5m.m நீளமும் 0.8m.m விட்டமும் கொண்டுள்ளது.
இதனுடைய குறைந்த γ கதிர் ஆற்றல் அதனை கையாழுபவர்களுக்கு போதிய பாதுகாப்ப்னைக் கொடுக்கிறது.இது ரேடானைப் பொறுத்தவரை அவ்வளவு எளியதில்லை.( தற்போது ரேடான் பயன் பாட்டில் இல்லை.) மேலும் ரேடானின் குறைந்த ஆற்றல் கொண்ட γ கதிர்கள் பல வருடங்கள் வெளிப்பட்டுக் கொண்டுள்ளன. ரேடானிலிருந்து வெளிப்படும் அதிக ஆற்றலுள்ள β கதிர்கள் , சேய்தனிமத்தில் இருந்தும் வெளிப்படுகின்றன.இது புற்று நோயினையும் தோற்றுவிக்கலாம். இதனைத் தவிர்க்கவே இப்போது தங்கம் 198 பயன் படுத்தப் படுகிறது. ஐயோடின்-125 யும் இப்போது வெகுவாகப் பயன்படுகிறது.
கொல்லப்பள்ளி நீர்த்தேக்கத்தின் தோற்றம்
**கொல்லப்பள்ளி நீர்த்தேக்கம்** (*Gollapalli Reservoir*) இந்தியாவின் ஆந்திரப் பிரதேச மாநிலத்திலுள்ள அனந்தபூர் மாவட்டத்தில் நீர்ப்பாசனத் திட்டத்துடன் அமைந்துள்ளது. சிரீசைலம் நீர்த்தேக்கத்திலிருந்து தண்ணீர் எடுக்கும் ஆந்தரி-நீவா கால்வாயிலிருந்து கொல்லப்பள்ளி நீர்த்தேக்கம் தண்ணீரைப் பெறுகிறது. பெனுகொண்டா தொகுதியில் உள்ள கொல்லப்பள்ளி கிராமத்தில் நீர்த்தேக்கம் அமைந்துள்ளது.

நீர் வழிபாடு என்ற பொருள் கொண்ட சலயக்னம் என்ற நீர்மேலாண்மைத் திட்டத்தின் ஒரு பகுதியாக இந்த திட்டம் தொடங்கப்பட்டது. 2016 ஆம் ஆண்டு திசம்பர் மாதம் 2 ஆம் தேதியன்று ஆந்திரப் பிரதேசத்தின் அப்போதைய முதல்வர் என். சந்திரபாபு நாயுடுவால் திறந்து வைக்கப்பட்டது. நீர்த்தேக்கத்தில் 1.91 டிஎம்சி அடி தண்ணீரை தேக்கி வைக்க முடியும். நீர்த்தேக்கத்திலிருந்து மடகாசிரா மற்றும் இந்துப்பூருக்கு அந்தரி நிவா சுசலா சரவந்தி திட்டத்தின் பிரதான கால்வாய் மூலம் செலுத்தப்படுகிறது.

மேற்கோள்கள்
-----------

1. ↑  Staff Reporter (2016-12-03). "Naidu inaugurates Gollapalli reservoir" (in en-IN). *The Hindu*. .
2. ↑
3. ↑  "Anantapur: Plans afoot to revive 1183 irrigation tanks". *Deccan Chronicle* (ஆங்கிலம்). 2019-01-17. 2020-02-04 அன்று பார்க்கப்பட்டது.
4. ↑  Hoskote, Nagabhushanam (2018-12-15). "Penukonda finally gets safe drinking water after decades". *Deccan Chronicle* (ஆங்கிலம்). 2020-02-04 அன்று பார்க்கப்பட்டது.
5. ↑  "Anantapur: Approaching summer no worry for water officials". *Deccan Chronicle* (ஆங்கிலம்). 2018-03-22. 2020-02-04 அன்று பார்க்கப்பட்டது.
6. ↑  Staff Reporter (2016-12-02). "Naidu to inaugurate Gollapalli reservoir today" (in en-IN). *The Hindu*. .
7. ↑  "Anantapur: Demand to divert surplus water to drought areas". *www.deccanchronicle.com*. 2020-02-04 அன்று பார்க்கப்பட்டது.
தொலைதொடர்பு, கண்காணிப்பு, உணவகங்கள், பார்வையாளர் ஈர்ப்பு in கெய்ரோ, எகிப்துவார்ப்புரு:SHORTDESC:தொலைதொடர்பு, கண்காணிப்பு, உணவகங்கள், பார்வையாளர் ஈர்ப்பு in கெய்ரோ, எகிப்து
**கெய்ரோ கோபுரம்** (*Cairo Tower*, [*برج القاهرة*] error: {{lang-xx}}: text has italic markup (உதவி), ***போர்கு அல்-கஹிரா***) எகிப்துத் தலைநகர் கெய்ரோவில் அமைந்துள்ள தனித்து நிற்கும் ஓர் காங்கிறீற்று கோபுரம் ஆகும். 187 m (614 அடி) உயரமுள்ள இதுவே எகிப்திலும் வடக்கு ஆப்பிரிக்காவிலும் 50 ஆண்டுகளாக மிக உயர்ந்த கோபுரமாக உள்ளது. 1971 வரை இது ஆபிரிக்காவிலேயே மிக உயரமான கோபுரமாக விளங்கியது; அந்த ஆண்டில் தென்னாப்பிரிக்காவில் நிறுவப்பட்ட இல்புரோ கோபுரம் இதன் உயரத்தை விஞ்சியது. 

கெய்ரோ நகரின் மிகவும் அறியப்பட்ட நவீனக் கட்டிட நினைவுச்சின்னமாக விளங்கும் கெய்ரோ கோபுரம் நகரின் மையப்பகுதிக்கு அருகில் நைல் ஆற்றின் கெசீரா தீவில் அமைந்துள்ளது.

காட்சிக் கூடம்
--------------

* கெய்ரோ கோபுர நுழைவாயில்கெய்ரோ கோபுர நுழைவாயில்
* கீழிருந்து கெய்ரோ கோபுரம்கீழிருந்து கெய்ரோ கோபுரம்

வெளி இணைப்புகள்
---------------

விக்கிமீடியா பொதுவகத்தில்,  
 ***கெய்ரோ கோபுரம்***   
என்பதின் ஊடகங்கள் உள்ளன. 

* Cairo Television Tower at *Structurae*
வேதியியலில், **பின்ன படிகமாக்கல்** என்பது கரைதிறனில் வேறுபடக்கூடிய பொருட்களை கரைதிறன் வேறுபாட்டை அடிப்படையாக வைத்து துாய்மைப்படுத்தும் (அல்லது) பிரித்தெடுக்கும் ஒரு முறையாகும்.  இந்த முறை  படிகமாதலில் ( படிகங்கள் உருவாதல்) உள்ள வேறுபாட்டைப் பயன்படுத்தி பின்னப்படுத்துகிறது. ஒரு கரைசலில் உள்ள இரண்டு அல்லது அதற்கு மேற்பட்ட பொருட்களின் கலவைையப் படிகமாக்க அனுமதித்தால், உதாரணமாக, கரைசலின் வெப்பநிலையை அதிகரிக்கவோ அல்லது குறைக்கவோ செய்தால், குறைவான கரைதிறன் கொண்ட பொருளின் வீழ்படிவு அதிகமாக காணப்படும்.  வீழ்படிவாகக் கூடிய கலந்துள்ள பொருட்களின் அளவானது அவற்றின் கரைதிறன் பெருக்கத்தைச் சார்ந்து இருக்கும்.  

கரைந்துள்ள பொருட்கள் ஏறத்தாழ ஒரே மாதிரியான கரைதிறன் மதிப்பைக் கொண்டிருந்தால் முழுமையாகப் பொருட்களைப் பிரித்தெடுக்க ஒரு தொடர் அடுக்குச் செயல்முறையைக் கையாள வேண்டியிருக்கும். இந்த முறையானது  வேதிப் பொறியிலில் துாய்மையான பொருட்களைப் பெறுவதற்கும், வீணாகும் கழிவுக்கரைசல்களிலிருந்து விற்கத்தக்க பொருட்களை மீட்டெடுப்பதற்கும் அடிக்கடி பயன்படுத்தப்படுகிறது.

மேற்கோள்கள்
-----------

* "Small Molecule Crystalization" பரணிடப்பட்டது 2016-03-03 at the வந்தவழி இயந்திரம் (PDF) at Illinois Institute of Technology website
**செல்லமுத்து விஜய ரகுநாத சேதுபதி**  (ஆட்சிக் காலம் கி.பி.1748- 1762) என்பவர் இராமநாதபுரம் சமஸ்தான மன்னராவார். இவர் இராக்கத் தேவர் சேதுபதி மன்னரையடுத்து மன்னரானவராவார். இவர் சிவகுமார முத்து விஜய ரகுநாத சேதுபதியின் அத்தையின் பேரன் ஆவார். இவர் 14 ஆண்டுகள் ஆட்சிபுரிந்தார்.

பதவிக்கு வந்தவிதம்
------------------

முன்பு மன்னராக இருந்த சிவகுமார முத்து விஜய ரகுநாத சேதுபதிக்கு ஆண்வாரிசு இல்லாததால் குமார முத்து விஜய ரகுநாத சேதுபதியின் உடன் பிறந்த சகோதரரின் மகனான இராக்கத் தேவரைத் தளவாய் வெள்ளையன் சேர்வைக்காரர் சேதுபதியாக நியமனம் செய்தார். இந்த மன்னர் திறமையற்றவராக இருந்ததால் தளவாய் இவரைப் பதவி நீக்கம் செய்துவிட்டு, சிவகுமார முத்து விஜய ரகுநாத சேதுபதியின் அத்தையின் பேரனாகிய இவரை கி.பி.1748ல் சேதுபதி மன்னராக்கினார்.

நிகழ்வுகள்
----------

இவரது ஆட்சி காலத்தில் தஞ்சை மராத்தியர் படைகள் சேது நாட்டின் வடபகுதியை ஆக்கிரமித்து இராமநாதபுரம் கோட்டை நோக்கி முன்னேறி வந்தன. இப்படை எடுப்பை சேதுபதியின் தளவாய் வெள்ளையன் சேர்வைக்காரர் படுதோல்வி அடையச் செய்து சேதுநாட்டுத் தன்னரசை நிலை நாட்டினார்.

மறைவு
-----

இந்த மன்னர் கி.பி.1762 இல் காலமானார். இவருக்கு ஆண்வாரிசு இல்லாததால் இவரது தங்கை முத்துத் திருவாயி நாச்சியார் மகன் முத்துஇராமலிங்க விஜய ரகுநாத சேதுபதி என்ற 11 மாதப் பாலகன் சேதுபதியாகப் பட்டம் சூட்டப்பெற்றார்.

மேற்கோள்கள்
-----------

1. ↑  செல்லமுத்து விஜய ரகுநாத சேதுபதி (2003). *சேதுபதி மன்னர் வரலாறு*. இராமநாதபுரம்: சர்மிளா பதிப்பகம். பக். 58 -59. .
**அட்மிரல் தேவேந்திரக் குமார் ஜோஷி** பரம் விசிட்ட சேவா பதக்கம் அதி விசிட்ட சேவா பதக்கம் (*Admiral Devendra Kumar Joshi*, பிறப்பு: 4 சூலை 1954) ஆகத்து 31, 2012இல் இந்தியக் கடற்படை வீரர்களின் முதன்மைத் தலைவராகப் பொறுப்பேற்றுக் கொண்டவர். having assumed office on 31 ஆகத்து 2012. நீர்மூழ்கிக் கப்பல் போர்முறையில் வல்லுனராக விளங்கினார். கடற்படை கலங்களிலும் நீர்மூழ்கி கப்பல்களிலும் தொடர்ந்து ஏற்பட்டு வந்த விபத்துகளுக்குத் தார்மீகப் பொறுப்பேற்று பெப்ரவரி 26, 2014இல் தமது பதவியிலிருந்து விலகினார். இவ்வாறு பதவி விலகிய முதல் இந்தியக் கடற்படை முதன்மைத் தலைவர் இவரேயாவார். தி டைம்ஸ் ஆஃப் இந்தியாவின் குறிப்புக்களின்படி அட்மிரல் டிகே ஜோஷியின் பதவிக்காலம் ஆகத்து 2015 வரையாகும். மிகவும் கடினமாக வேலை வாங்குபவராக இருந்த ஜோஷி கப்பல்களை குறைந்த வளங்களைக் கொண்டு இயக்குவதில் சிறந்தவர். அவர் பணிபுரிந்த ஆணைகளில் மிகவும் கண்டிப்பான அதிகாரியாக விளங்கினார். எனவே அதே அளவுகோலின்படி தன்னையும் நிறுத்தி பொறுப்பேற்று விலகியதாக கடற்படை மூத்த அதிகாரிகள் கூறுவதாக அப்பத்திரிகை குறிப்பிட்டுள்ளது.

மேற்சான்றுகள்
-------------

1. ↑  "DK Joshi resigns"."DK Joshi resigns".
2. ↑  "Chief of Naval Staff Admiral DK Joshi Resigns". PIB. 26 பெப்ரவரி 2014. 27 பெப்ரவரி 2014 அன்று பார்க்கப்பட்டது.
3. ↑
**ஆர். வெங்கடராமன் (R Venkataraman)** (1938 ஆகத்து 31  –  2010 சனவரி 5) இவர்கர்நாடக இசை வகைகளில் இந்தியாவிலிருந்து ஒரு பாரம்பரிய இசைக்கலைஞரும் வீணைக் கலைஞருமாவார். இவர் வீணை-வயலின்-வேணு (புல்லாங்குழல்) ஆகிய மூன்றும் சேர்ந்து இசைத்த மூன்று உறுப்பினர்களில் ஒருவராக இருந்தார். மற்ற இருவர் லால்குடி ஜி ஜெயராமன், என். ரமணி ஆகியோர்.

ஆரம்ப நாட்களும் தனிப்பட்ட வாழ்க்கையும்
--------------------------------------

வெங்கடராமன் தனது தந்தை இராமசுப்ப சாத்திரியின் வழிகாட்டுதலின் கீழ் நான்கு வயதாக இருந்தபோது குரல் இசையில் தனது பயிற்சியைத் தொடங்கினார். இவர் இலட்சுமி ஜி.கிருட்டிணன் என்பவரின் கீழ் எட்டு வயதில் தனது வீணைப் பாடங்களைத் தொடங்கினார். வெங்கடராமன் பத்ம பூசண் கொ. சி. நாராயணசாமியின் மாணவரானார். பின்னர் செம்மங்குடி சீனிவாச ஐயர், சி.எஸ்.கிருஷ்ண ஐயர் ஆகியோரின் வழிகாட்டுதலின் கீழ் தனது குரல் இசை திறனை வளர்த்துக் கொண்டார்.

தொழில்
------

வெங்கடராமனின் வாழ்க்கை ஐந்து தசாப்தங்களாக நீடித்தது. 1965 முதல் 1968 வரை, லால்குடி ஜி. ஜெயராமன் மற்றும் வழங்கிய பிரபலமான வீணை-வேணு-வயலின் ஆகிய மூன்றும் சேர்ந்த இசை நிகழ்ச்சிகளில் இவர் ஒரு பகுதியாக இருந்தார். 

### சுற்றுப்பயணங்கள்

வெங்கடராமன் 2001, 2005 ஆண்டுகளுக்கு இடையில் விரிவாக சுற்றுப்பயணம் செய்துள்ளார். இவரது சில நிகழ்ச்சிகள் ஆத்திரேலியா, பிரான்சு உள்ளிட்ட மற்ற நாடுகளில் இருந்தன. நிகழ்ச்சிகளுக்கு மேலதிகமாக இவர் தனது சொற்பொழிவுகளுக்காக நன்கு அறியப்பட்டவர். 

### மாணவர்கள்

வீணை, குரல் நிகழ்ச்சிகளுக்கு ஏராளமான மாணவர்களுக்கு இவர் குருவாக இருந்துள்ளார். இவரது முக்கிய மாணவர்களில் சிலர் இளவரசர் அசுவது திருநாள் வர்மன் (குரல். வீணை), சேசா நம்பிராஜன் (வீணை), ஐயர் சகோதரர்கள் (வீணை), சீதா பாலகிருட்டிணன் (வீணை) மற்றும் சுகந்த கலாமேகம். (குரல்) போன்றோர்.

விருதுகளும் கௌரவங்களும்
-----------------------

* 1982க்கான கேரள சங்கீத நாடக அகாதமி விருது
* மியூசிக் அகாதமி (1990) வழங்கிய "சண்முக வடிவு "விருது
* மியூசிக் அகாதமியின் "செல்லப்பள்ளி ரங்கா ராவ் "விருது (1990)
* செம்மங்குடி ஸ்ரீனிவாச ஐயர் அறக்கட்டளை (1999) கௌரவித்தது
* மியூசிக் அகாதமி (2009) வழங்கிய "சங்கீத கலாச்சார்யா "பட்டம்.

இறப்பு
------

இவரும் இவரது மகள் ஜெயசிறீ என்பவரும் 2010 சனவரி 5 அன்று உளுந்தூர்ப்பேட்டை அருகே நடந்த ஒரு வாகன விபத்தில் இறந்தனர்.

குறிப்புகள்
-----------

1. ↑  "Fellowship and Awards". Archived from the original on 13 ஆகஸ்ட் 2014.. பார்த்த நாள்: 17 March 2015.
2. ↑  "And the awards go to…".. பார்த்த நாள்: 17 March 2015.
**தன்னார்வம்** என்பது எவரதும் அல்லது எந்த ஒரு அமைப்பினதும் அதிகாரத்திற்கோ அல்லது கட்டளைக்கோ அடிப்பணியாது, தனக்குள் ஏற்படும் ஓர் ஆர்வத்தின் வெளிப்பாடாகத் தோற்றம்பெறும் உளவியல் சார்ந்த வெளிப்பாடாகும். தன்னார்வம் என்பது எப்போதும் அடுத்தவரின் கருத்துத்திணிப்பையோ, அடுத்தவரின் நோக்கத்தை ஈடுசெய்யும் முகமாகவோ அமைவதில்லை. இது உளவியல் சார்ந்த வெளிப்பாடு என்பதால், ஆர்வம் என்பது அவரவர் ஆள்மனதில் இருந்தே தோற்றம் பெறுகிறது.

இந்த ஆர்வம் என்பது ஒவ்வொருவருக்கும் ஒவ்வொரு துறைசார்ந்து ஏற்படுகிறது. உலகில் மாபெரும் வெற்றியாளர்கள், புரட்சியாளர்கள், சாதனையாளர்கள் போன்றோரின் வெற்றிகளுக்கும் திருப்புமுனைகளுக்கும் அவரவரது ஆர்வம் கொண்ட துறை மீதான செயல்பாடுகளே காரணமாகியுள்ளன; உலக வரலாற்றில் சான்றுகளாகவும் உள்ளன. எவருக்கு எந்தத் துறையில் ஆர்வம் ஏற்படுகிறதோ, அந்தத்துறையில் தனது முன்னெடுப்புகளைத் தொடரும் போது வெற்றிகள் கிடைக்கின்றன. வெற்றிகள் சாதனைகளாகவும் பரிணமிப்பவைகளும் உள்ளன.

தன்னார்வம் என்பது வேலையற்று வெறுமனே இருப்பவருக்கும் ஏற்படும், மணித்துளிக்கு பல்லாயிம் டொலர்களை ஈட்டுவோருக்கும் ஏற்படும். உளவியல் ரீதியாக ஏற்படும் இந்த ஆரவ மிகுதியால், பலர் தமது கடமைகளையும், பொறுப்புக்களையும் மறந்த நிலையில் ஈடுபடுவதும் உண்டு. ஆனால் இந்த ஆர்வம், எப்போது அடுத்தவரின் கருத்துத்திணிப்புக்காக அல்லது அடுத்தவர் நோக்கத்தினை ஈடுசெய்யும் முகமாக, செயல்படிய வேண்டிய கட்டாயம் அல்லது நிர்பந்தம் ஏற்படுகிறதோ அங்கே அற்றுப்போகிறது. அவ்வாறான இடத்தில் முழுமையான ஆர்வத்துடன் செயல்படும் ஒருவருக்கான மனநிலை சிதைந்தும் போவதற்கும் வாய்ப்புள்ளது. மனநிலை சிதைந்த நிலையில் எந்த ஒருவரும் தன்னார்வப் பணியை தொடரமுடியாது. அவ்வாறு தொடர்ந்தாலும் அது தன்னார்வப் பணியாகவும் இருக்காது.
**பின்தயா** மியான்மரின் ஷான் மாநிலத்தில் உள்ள ஒரு நரம். இது மாநிலத்தின் மேற்குப் பகுதியில் டாங்கீ மாவட்டத்தில் பின்தயா நகராட்சி நிர்வாகப் பகுதியில் அமைந்திருக்கிறது. இப்பகுதியில் புகழ்பெற்ற சுண்ணாம்புக் குகை ஒன்று உள்ளது. அது பின்தயா குகை என்றழைக்கப்படுகிறது. இந்தக் குகையில் எண்ணற்ற புத்தர் சிலைகள் உள்ளது. பல நூற்றாண்டாக இந்தக் குகையில் உள்ள புத்தர் சிலைகள் இங்கு வழிபடப்ப்டுகிறது. இந்நகரத்தில் ஒவ்வொறு ஐந்து நாட்களுக்கு ஒருமுறை கூடும் சந்தை நடத்தப்படுகிறது. இந்நகரம் தனு சுயாட்சிப் பகுதியின் தலைநகராகும். 

பின்தயா குகையின் உட்புறம், 2010

பெயர்க்காரணம்
-------------

பின்தயா என்றால் பர்மிய மொழியில் *சிலந்தி எடுத்துக் கொள்ளப்பட்டது* என்பது அர்த்தமாகும். ஒரு புராண கதையின் படி அங்கிருக்கும் குகையில் ஒரு காலத்தில் பெரிய சிலந்தி இருந்ததாகவும் அந்தச் சிலந்தி ஒரு இளவரசனை பிடித்து வந்த குகையில் சிறைவைக்க முயன்றது ஆனால் இளவரசன் அந்தச் சிலந்தியிடன் சண்டையிட்ட கொன்றுவிட்டான். இங்கு எடுத்துக் கொள்ளப்பட்டதன் அர்த்தம் கொள்ளப்பட்டது என்று பொருள் படும்.

மேலும் பார்க்க
--------------

* ஷான் மாநிலம்
* தனு சுயாட்சி மண்டலம்

மேற்கோள்கள்
-----------

வெளிப்புற இணைப்புகள்
--------------------

* Land of Harmony, பின்தயாவினிடையே ஒருப் பயணம் பரணிடப்பட்டது 2011-07-06 at the வந்தவழி இயந்திரம் Debbie Jefkin-Elnekave, December 2003, PSA Journal
* பின்தயா புகைப்படங்கள்
**குழு உரிமை** என்பது தனித்தனியாக அன்றி ஒரு குழுவினர் ஒருங்கே கொண்டிருக்கும் உரிமை அல்லது ஒரு குறிப்பிட்ட குழுவிற்குள் மட்டும் ஒரு தனி ஆள் கொண்டிருக்கும் உரிமை ஆகும். இது தனிமனித உரிமை என்பதற்கு மாறானது. குழு உரிமைகள் என்பன, தாயக மக்கள் உரிமைகள் குறித்த சாற்றுரையில் நிலைநாட்டப்பட்டிருப்பதுபோல், தாயக மக்கள் உரிமைகள் குறித்த சூழலில், மக்களுடைய உரிமைகளையும் குறிக்கும். குழு உரிமைகள் நேரடியாக மனித உரிமைகளுக்க்குச் சமமானது அல்ல. ஏனெனில் குழு உரிமைகள் வேவ்வேறு குழுக்களுக்கு வேறுவேறு விதமாக அமைகின்றன. இவை ஒரு மனிதன் என்ற அளவில் உலகிலுள்ள எல்லா மக்களுக்கும் பொதுவானவை அல்ல. வரலாற்றில் குழு உரிமைகள் சில சமயங்களில் தனிமனித உரிமைகளை மட்டுப்படுத்துவதற்கும், வேறு வேளைகளில் தனிமனித உரிமைகளை மேம்படுத்துவதற்கும் பயன்படுத்தப்பட்டுள்ளது. எனினும் இக் கருத்துரு சர்ச்சைக்கு உரியதாகவே உள்ளது.

மேற்குலகம்
----------

மேற்கு நாடுகளில் தனிமனித உரிமை என்பது சுதந்திரத்துடன் தொடர்புள்ளதாகப் பார்க்கப்படும் அதே வேளை, குழு உரிமை என்பது, அளவுக்கு மீறிய அரச கட்டுப்பாட்டைக் கொண்டிருக்கும் எனக் கூறப்படுகிறது. இது ஏனெனில், மேற்கு நாடுகளில் தனிமனித உரிமைகள் நிலைநாட்டப்படுவது, சட்டத்தின் முன் எல்லோரும் சமம், அரசிடம் இருந்து மக்களைப் பாதுகாத்தல் என்பவற்றுடன் தொடர்பு கொண்டுள்ளது. எடுத்துக்காட்டாக, "மக்னா கார்ட்டா" எனப்படும் பெரும் சுதந்திரப் பட்டயத்தில், தனது விருப்பங்கள் சட்டத்துக்குக் கட்டுப்பட்டவையாக இருக்கும் என்றும், குடிமக்களின் குறிப்பிட்ட சில உரிமைகள் அரசினால் வெளிப்படையாகப் பாத்துகாக்கப்படும் என்றும், ஆங்கிலேய அரசர் ஒத்துக்கொண்டார். ஐக்கிய அமெரிக்காவில், உள்நாட்டுப் போருக்குப் பின்னர் 1868 ஆம் ஆண்டில் செய்யப்பட்ட 14 ஆவது அரசமைப்புச் சட்டத்திலேயே மனிதன் என்ற அளவில் தனி மனிதரின் உரிமைகள் நிலைநாட்டப்பட்டன. 14 ஆவது திருத்தம், முன்னாள் அடிமைகளின் உரிமைகளைப் பாதுகாப்பதை நோக்கமாகக் கொண்டிருந்தது.

குடியேற்றவாதம்
--------------

குழு உரிமைகள், குடியேற்றவாதம், சட்டமாக்கப்பட்ட இனவாதம், வெள்ளையர் தேசியவாதம் போன்றவற்றின் பின்னணியில், எதிர்மறையான பண்புகளையும் கொண்டிருக்கக்கூடும். எடுத்துக்காட்டாக, இனவொதுக்கல் ஆட்சிக்காலத்தின்போது, உள்ளூர் வாசிகளையும், வெளியிலிருந்து வருவோரையும், இனக்குழுக்களாக வகைப்படுத்தி, அதன் அடிப்படையிலேயே உரிமைகள் வழங்கப்பட்டன. இதன்மூலம் முதலாம், இரண்டாம் தரக் குடிமக்கள் என்னும் பாகுபாடு ஏற்படுத்தப்பட்டது.
**கேரின் கருவி** (Hare's apparatus ) என்பது இராபர்ட் ஹரே எனும் வேதியல் விஞ்ஞானியால் நீர்மங்களின் ஒப்படர்த்திக் காணபதற்காக வடிவமைக்கப்பட்ட ஒரு எளிய கருவியாகும்.

இக்கருவியில் பலகையிலான ஒரு சிறிய அடிப்பகுதியும் அதில் செங்குத்தாக அமைந்த பலகையுமுள்ளது.ஒரு யு (U tube ) வடிவக் குழாய் தலைகீழாக செங்குத்தான பலகையில் பொருத்தப்பட்டுள்ளது.யு வடிவக் குழாயின் உச்சிப் பகுதியில் ஒரு பக்கக் குழாய் உள்ளது.இந்தப் பக்கக் குழாயில் ரப்பர் குழாய் ஒன்று பொருத்தப்பட்டள்ளது.ரப்பபர் குழாயில் ஓர் இடுக்கி உள்ளது.இடுக்கியைப் பயன்படுத்தி குழாயில் நீர்மத்தின் உயரத்தினை நிலைநிறுத்த முடியும்.இரு கரங்களுக்குமிடையே ஒர் அளவுகோல் பொருத்தப்பட்டுள்ளது. யு வடிவக் குழாயின் திறந்த கரங்கள் சிறு முகவையிலுள்ள நீர்மங்களில் மூழ்கி இருக்குமாறு அமைக்கப்பட்டுள்ளன.

செயல்முறை
---------

ஒரு முகவையில் ஒப்படர்த்திக் காணவேண்டிய நீர்மத்தினையும் அடுத்த முகவையில் நன்நீரையும் எடுத்துக் கொள்ள வேண்டும்.இடுக்கியைத் தளர்த்தி ரப்பர் குழாய் வழியாக சிறிது வளியினை அகற்றும் போது,யு வடிவக் குழாயின் இரு கரங்களிலும் நீர்மங்கள் மேலேறும்.இடுக்கியை பயன்படுத்தி நீர்மத் தம்பங்களை நிலைபெறச் செய்து கொள்ளவேண்டும்.குழாயில் நீர்மத்தின் உயரத்தினையும் நண்ணீரின் உயரத்தினையும் கவனமாக் குறித்துக் கொள்ள வேண்டும்.இந்த உயரங்கள் முறையே H1,H2 என்போம்.இவைகளின் அடர்த்தி d1 ,d2 என்றும் கொள்வோம்.வளிமண்டல அழுத்தம் P எற்றும் இருந்தால்,இரு நீர்மத் தம்பங்களின் மேலுள்ள காற்றின் அழுத்தம் ஒன்றுபோல் இருப்பதால்,நீர்மத்தின் மேலுள்ள வளி அழுத்தம் P- H1d1g க்குச் சமம்.இது போல் தண்ணீரின் மேலுள்ள கற்றின் அழுத்தம் P - H2d2g ஆகும்.இவ்விரண்டும் ஒரே அளவுகளாகும். எனவே,

P -H1 d1 g = P - H2 d2 g. எனவே

H1 d1 =H2 d2.

d1/d2 = H2/H1

ஒப்படர்த்தி =நீரின் உயரம்\நீர்மத்தின் உயரம்.

பலமுறை இச்சோதனையினைச் செய்து சராசரி மதிப்பினைக் காணமுடியும்.
**சுவொன்** (*Suwon*, அங்குல்: 수원) தென் கொரியாவின் மிகுந்த மக்கள்தொகையுள்ள மாநிலமான இக்யாங்கி மாநிலத்தின் தலைநகரமாகும். நாட்டுத் தலைநகர் சியோலைச் சூழ்ந்துள்ள இந்த மாநிலத்தின் மிகப் பெரிய பெருநகரமும் ஆகும். சியோலிலிருந்து தெற்கே ஏறத்தாழ 30 km (19 mi) தொலைவில் சுவொன் அமைந்துள்ளது. இது மரபுவழியே "மகளுடைய பக்தி நகரம்" என அழைக்கப்படுகிறது. இந்த நகரத்தின் மக்கள்தொகை 1.2 மில்லியன் ஆகும். 

கொரியாவின் வரலாற்றில் சுவொன் பல வடிவங்களில் வளர்ந்துள்ளது; பழங்குடிகளின் காலத்தில் சிறு குடியிருப்பாகத் துவங்கி இன்று முதன்மையான தொழில் மற்றும் பண்பாட்டு நகரமாக முன்னேறியுள்ளது. தென் கொரியாவின் முழுமையும் சுவர்களால் சூழப்பட்ட நகரங்களில் இதுவே மிஞ்சியுள்ளது. இந்நகர சுவர்கள் இக்யாங்கி மாநிலத்தின் மிகவும் விரும்பப்பட்ட சுற்றுலாத் தலங்களில் ஒன்றாக விளங்குகின்றன. தொழில் நகரமாக, இங்கு சம்சுங் இலக்ட்ரோனிக்ஸ் நிறுவனத்தின் ஆராய்ச்சி மேம்பாட்டு மையமும் தலைமையகமும் அமைந்துள்ளன. போக்குவரத்திற்காக இரண்டு நெடுஞ்சாலைகளும் தேசிய தொடர்வண்டிப் பிணையமும் சியோல் பெருநகர புவியடி இருப்புப் பாதையும் பயனாகின்றன. 

கல்வித்துறையில் சுவொனில் 11 பல்கலைக்கழகங்கள் அமைந்துள்ளன.

சுவொன் காற்பந்தாட்டத்திற்கு பெயர் பெற்றது. சுவொன் நகரத்தின் சுவொன் சம்சுங் புளூவிங்சு காற்பந்துக் கழகம் கே-லீக் கூட்டிணைவுக் கோப்பையை நான்கு முறை வென்றுள்ளது.

மேற்சான்றுகள்
-------------

1. ↑  "சுவொன் நகர வலைத்தளம்". 2013-10-29 அன்று மூலம் பரணிடப்பட்டது. 2014-08-09 அன்று பார்க்கப்பட்டது.
2. ↑  "수원시통계". 2011-01-30 அன்று மூலம் பரணிடப்பட்டது. 2021-08-17 அன்று பார்க்கப்பட்டது.
3. ↑  "K-Leaguei". *K-League*. 2010-04-30 அன்று மூலம் பரணிடப்பட்டது. 2008-02-10 அன்று பார்க்கப்பட்டது.
சதுரமான சூழலொன்றில் எலி சென்ற பாதையின் பதிவு கருப்பு வண்ணத்தில் காட்டப்பட்டுள்ளது. ஒவ்வொரு பின்னல் நரம்பணு தூண்டப்பட்ட இடங்கள் சிவப்பு வண்ணத்தில் காட்டப்பட்டுள்ளன.
**பின்னல் உயிரணு** (*grid cell*, *பின்னல் கலம்*) பல உயிரினங்களின் மூளையிலுள்ள பல்வகை நரம்பணுக்களில் ஒரு வகையாகும். இந்த உயிரினங்கள் புறவெளியில் தங்களிடத்தை அறிந்துகொள்ள இவை உதவுகின்றன.

தாங்கள் தூண்டப்படும் களங்களின் மையங்கள் முக்கோணப் பின்னலை உருவாக்குவதால் இந்த உயிரணுக்கள் *பின்னல் உயிரணுக்கள்* எனப்படுகின்றன. 1996இல் வில்லியம் எச். கால்வின் *தி செரெபிரல் கோடு* (*பெருமூளை நெறிமுறை*) என்ற ஆய்வுக்கட்டுரையில் ஒத்திசைந்த நரம்பணுக்களின் பின்னலை முன்னுரைத்திருந்தார். சீர்தர இடைவெளியில் இணைவளைவு கொத்துக்களாக இருந்த வெளிப்புற பிரமிடு நரம்பணுக்களில் அடிக்கடி பிரியும் கிளைகளின் அடிப்படையில் இந்த கருதுகோளை முன்வைத்தார். இத்தகைய பின்னல் உயிரணுக்களை நோர்வேயிலுள்ள காவ்லி நரம்பணுவியல் அமைப்புக்கள் கழகம் மற்றும் நினைவு உயிரியல் மையத்தில் எட்வர்டு மோசர், மே-பிரிட் மோசர் மற்றும் அவர்களது மாணவர்களான டொர்கெல்ஹாஃப்டிங், மாரியன் பைன், இசுதுர்லா மோல்டென் ஆகியோர் 2005இல் கண்டுபிடித்தனர். இந்தக் கண்டுபிடிப்புக்காக 2014ஆம் ஆண்டுக்கான மருத்துவம் அல்லது உடலியங்கியலுக்கான நோபல் பரிசு மோசர் இணையருக்கு வழங்கப்பட்டது. இந்த உயிரணுக்கள் யூக்ளிடிய வெளியை அறியும் குறிமுறையை செயல்படுத்துகின்றன என்ற கருதுகோளுக்கு, சமதூரத்தில் தூண்டப்படும் புறவெளி களங்களின் அமைப்புமுறையானது வித்திட்டது. இந்தக் கண்டுபிடிப்பினால், இடத்தையும் திசையையும் தொடர்ந்து இற்றைப்படுத்தலை அடிப்படையாகக் கொண்டு ’நிகழ்நேர-தன்னிடம்’ குறித்த தகவலைக் கணக்கிடும் இயங்குமுறை உள்ளதென அறியப்பட்டது.

மேற்சான்றுகள்
-------------

1. 1 2 . பப்மெட்:15965463.
2. ↑ . பப்மெட்:18683845.
3. ↑ . பப்மெட்:22051680.
4. ↑  எஆசு:10.1038/nature11587  
This citation will be automatically completed in the next few minutes. You can jump the queue or expand by hand
5. ↑  எஆசு:10.1038/nn.3466  
This citation will be automatically completed in the next few minutes. You can jump the queue or expand by hand
6. ↑ . பப்மெட்:20090680.
7. ↑  Calvin WH (1996). *The Cerebral Code:Thinking a Thought in the Mosaics of the Mind*. MIT Press.. பார்த்த நாள்: 2013-05-05.

வெளி இணைப்புகள்
---------------

* Centre for the Biology of Memory (CBM)
[*தொடர்பிழந்த இணைப்பு*]
**தன்னலம்** அல்லது சுயநலம் என்பது ஒவ்வொருவரும் தமது நலங்களுக்கே முக்கியத்துவம் கொடுத்து செயற்படுவதைக் குறிக்கிறது. இதுவே பல பொருளியியல், அரசியல், சமூகவியல், கோட்பாடுகளின் அடிப்படை. பிறரை விட தானே தனது நலத்தைப் பேண முடியும் என்பதையும், இந்த செயற்பாட்டில் முழுச் சுதந்திரம் வேண்டும் என்பதையும் தன்னலம் கருத்தியல் சுட்டி நிற்கின்றது. பரந்த நோக்கில் பொது நலத்தையும் பேணியே தன்னலத்தைப் பேணக் கூடியதாக இருக்கின்றது. தன்னலம் கருத்தியல் தனிமனித சொத்துரிமையை வலியுறுத்துகிறது. ஒருவன் ஒன்றை தனது சொத்தாக கருதினாலேயே அவன் கூடிய கவனத்துடன் அதைக் கவனித்து கொள்வான் என்று இந்தக் கருத்தியல் சுட்டுகிறது. குறிப்பாக வன்மையான பொதுவுடமையை தன்னலம் முற்றிலும் எதிர்க்கிறது.

கூடுதல் வாசிப்புக்கு
--------------------

* *A Theory of Justice* (by John Rawls)
* *The Evolution of Cooperation*, Robert Axelrod, Basic Books, ISBN 0-465-02121-2
* *The Selfish Gene*, Richard Dawkins (1990), second edition—includes two chapters about the evolution of cooperation, ISBN 0-19-286092-5
* *The Virtue of Selfishness*, Ayn Rand, ISBN 0451163931
**சுவ்ரி** (*Sewri*) என்பது இந்தியாவின் மகாராட்டிரத்தில், தெற்கு மும்பையின் கிழக்கு விளிம்பில் உள்ள ஒரு பகுதி ஆகும். இது மத்திய இரயில்வே துறைமுகப் பாதையில் உள்ள ஒரு தொடருந்து நிலையத்தின் பெயராகும்.

 அதிகாலையில் சுவ்ரி சதுப்பு நிலப் பகுதியில் பூநாரைகள் (சனவரி, 2013)
சுவ்ரி (இது ஷிவ்டி / எனவும் அழைக்கப்படுகிறது) மும்பையின் ஏழு தீவுகளில் ஒன்றான பரேல் தீவின் கிழக்கில் உள்ள ஒரு பகுதி இது ஆகும். சுவ்ரியில் 1770 ஆம் ஆண்டுக்கு முற்பட்ட ஒரு கோட்டை உள்ளது. அக்ரி-கார்டிகல்ச்சர் சங்கமானது சுவ்ரியில் தோட்டங்களை அமைத்தது. அவை 1865 ஆம் ஆண்டில் பம்பாய் நகராட்சி ஆணையராக இருந்த ஆர்தர் க்ராஃபோர்டால் ஐரோப்பியர்களுக்கான கல்லறை தொட்டத்தை அமைக்க கையகப்படுத்தப்படது. சுவ்ரியின் பெரும் பகுதிகளானவை பம்பாய் துறைமுகப் பொறுப்புக் கழகத்துக்குச் சொந்தமானவையாகவும். 1996 ஆம் ஆண்டில், சுவ்ரியின் சதுப்புநிலப்பகுதிகள் பாதுகாக்கப்பட்ட சுற்றுச்சூழல் பகுதியாக அறிவிக்கப்பட்டது. இந்தியாவின் பிற பகுதிகளில் இருந்து குறைந்த அளவிலான தடும்ப நாரைகள் இந்த சதுப்புநிலங்களுக்கு இனப்பெருக்கம் செய்ய வருகின்றன. கடலோரப் பகுதியான இந்த சுவ்ரி பகுதியில் அலையாத்தி மரங்களும், நீர்த்தடங்களும் உள்ளன. இங்குள்ள சதுப்பு நிலங்களில் ஒவ்வொரு ஆண்டும் அக்டோபர் முதல் மார்ச் வரையிலான காலத்தில் பூநாரைகள் வந்தடைகின்றன. சுவ்வரி தொடருந்து நிலையத்திலிருந்து 20 நிமிட நடைதூரத்தில் இந்த சதுப்பு நிலப்பகுதி உள்ளது.

இப்பகுதியில் உள்ள துறைமுக மேம்பாட்டுக் கழகத்திற்கு சொந்தமான நிலப்பகுதிகளில் மேம்பாட்டு பணிகளுக்காக திறக்கப்பட்டதன் விளைவாக இந்த பகுதியில் நிறைய கட்டுமான பணிகள் மேற்கொள்ளப்பட்டுள்ளன. மும்பை பெருநகர பிராந்திய மேம்பாட்டு ஆணையத்தால் மும்பை கடல் வழிப் பாலம் அமைக்க திட்டமிடப்பட்டுள்ளது. இந்த கட்டுமானப் பணிகளானது வலசை வரும் பூநாரைகளின் வாழ்விடத்துக்கு அச்சுறுத்தலாக முடியும் என சூழலியலாளர்கள் கூறுகின்றனர்.

சுவ்ரி பூநாரை முனை
------------------

சுவ்ரி பூநாரை முனையானது சுவ்ரி தொடருந்து நிலையத்திலிருந்து சுமார் ஒரு கிலோமீட்டர் தொலைவில் உள்ளது. இந்த முனையில் பெருமளவிலான சதுப்பு நிலப் பகுதிகள் உள்ளன. அவை குளிர்காலத்தில் பூநாரைகளுக்கு பாதுகாப்பான வாழ்விடமாக உள்ளன. குளிர்காலத்தில் ஒவ்வொரு ஆண்டும் அக்டோபர் மற்றும் மார்ச் மாதங்களுக்கு இடையில் இந்தியாவின் பிற பகுதிகளில் இருந்து ஏராளமான பூநாரைகள் இந்த சதுப்பு நிலத்திற்கு வலசை வருகின்றன.

இதையும் பார்க்கவும்
-------------------

* சுவ்ரி பூநாரை முனை பம்பாய்

குறிப்புகள்
-----------

1. ↑  "Homecoming for lesser flamingos in Sewri". *தி டைம்ஸ் ஆஃப் இந்தியா*. 9 February 2012. Archived from the original on 16 ஜூலை 2012.. பார்த்த நாள்: 27 April 2012.
2. ↑  "Mumbai's Sewri mudflats must await pink-feathered flamingos". *Daily News & Analysis*. 23 December 2011.. பார்த்த நாள்: 27 April 2012.
3. ↑  Sewri wetland to get global status?
4. ↑  "Welfare of flamingos will cost MMRDA Rs 300 crore more". மிட் டே. 21 March 2012.. பார்த்த நாள்: 27 April 2012.
மரவேலையாட்கள் பின்னணிக்காட்சி அமைப்பொன்றை உருவாக்குவதில் ஈடுபட்டிருக்கும் காட்சி
கட்டி முடிக்கப்பட்ட ஒரு பின்னணிக்காட்சி அமைப்பு
**பின்னணிக்காட்சி அமைப்பு** (Set construction) என்பது ஒரு திரைப்படத்தில், ஒரு தொலைக்காட்சி நிகழ்ச்சியில் அல்லது ஒரு நாடகத்தில் வரும் காட்சிச் சூழலைக் குறிப்பதற்காகச் செயற்கையாக முழு அளவுக்கு உருவாக்கப்படும் ஒரு அமைப்பு ஆகும். பார்வையாளர்களைக் கதையின் களத்துக்குள் கொண்டு செல்வதில் பின்னணிக் காட்சியமைப்புக்கு முக்கிய பங்கு உண்டு. அத்துடன், திரைப்படக் காட்சிகள் நம்பத்தக்கவையாகவும், வேண்டிய உணர்ச்சிகளைப் பார்வையாளர்கள் மத்தியில் உருவாக்குவையாகவும் இருப்பதற்கு முறையான பின்னணிக்காட்சி அமைப்பு மிகவும் அவசியம். இதனாலேயே திரைப்படங்களில் இவற்றை உருவாக்குவதில் பெருமளவு உழைப்பும், கற்பனைத் திறனும் உள்ளிடப்படுகின்றன.

உருவாக்கம்
----------

குறித்த தயாரிப்பின் இயக்குனரின் தேவைகளுக்கு ஏற்பக் கலை இயக்குனர் பின்னணிக்காட்சி அமைப்புக்களை வடிவமைப்புச் செய்வார். இவ்வடிவமைப்புக்கு அமைய ஒப்பந்தக்காரர்கள் அல்லது கட்டுனர்கள் இந்த அமைப்பைக் குறித்த இடத்தில் கட்டி முடிப்பர். பின்னணிக்காட்சி அமைப்பை வடிவமைப்பவர் தனது வடிவமைப்பை விளக்கும் வகையில், வரைபடங்களையும், அளவுத் திட்டத்துக்கு அமைய உருவாக்கப்பட்ட சிறிய மாதிரியுரு ஒன்றையும் வழங்குவர். வரைபடங்கள், தளப்படம், நிலைப்படம், வெட்டுப்படம் போன்றவற்றையும் சில கூறுகளின் விபரப் படங்களையும் உள்ளடக்கும்.
**தன்னுந்தி வாகனங்கள் சட்டம், 1988** (The Motor Vehicles Act,1988) என்பது சாலை இடப்பெயர்ப்பு வாகனங்களின் அனைத்து பண்புகூறுகளையும் கட்டுப்படுத்துவதற்கான இந்திய நாடாளுமன்றத்தின் ஒரு சட்டமூலம் ஆகும். இது 1989 சூலை முதல் நாளில் இருந்து நடைமுறைக்கு வந்தது. இது இத்தகைய முதல் இயற்றுச்சட்டமான தன்னுந்தி வாகனங்கள் சட்டம், 1914-ற்கு மாற்றீடாக கொண்டுவரப்பட்ட தன்னுந்தி வாகனங்கள் சட்டம், 1939-ற்கு மாற்றீடு செய்யப்பட்டதாகும்.
இந்தச் சட்டம் ஓட்டுநர் மற்றும் நடத்துநர் உரிமம் பெறுதல், தன்னுந்தி வாகனங்களின் பதிவு, இசைவளிப்பதன் வாயிலாகத் தன்னுந்தி வாகனங்களைக் கட்டுப்படுத்தல், அரசு ஏற்றெடுப்பிற்கான சிறப்பு ஏற்பாடுகள், போக்குவரத்துக் கட்டுப்பாடுகள், காப்பீடு, கடப்பொருப்பு, குற்றங்கள் மற்றும் தண்டனைகள், ஏனைய பற்றி விரிவான சட்டவாக்க ஏற்பாடுகளைத் தருகிறது. இந்தச் சட்டமூலத்தின் சட்டவாக்க ஏற்பாடுகளைச் செயலாற்றுவதற்கு, இந்திய அரசு நடுவண் தன்னுந்தி வாகனங்கள் நெறிமுறைகள் 1989-யை உருவாக்கியுள்ளது.

மேற்கோள்கள்
-----------

1. ↑  "Introduction" (PDF). *The Motor Vehicles Act, 1988*. Ministry of Road Transport and Highways. 28 ஏப்ரல் 2012 அன்று மூலம் (PDF) பரணிடப்பட்டது. 4 July 2013 அன்று பார்க்கப்பட்டது.
2. ↑  "Central Motor Vehicles Rules 1989". Ministry of Road Transport and Highways, Government of India. 13 ஏப்ரல் 2012 அன்று மூலம் பரணிடப்பட்டது. 4 July 2013 அன்று பார்க்கப்பட்டது.
**கேர் பூசை** (*Ker puja*) இந்தியாவின் வடகிழக்கு மாநிலமான திரிபுராவில் கொண்டாடப்படும் ஒரு திருவிழா ஆகும். கார்ச்சி பூசை முடிந்த சில வாரங்களுக்குப் பிறகு ஆகத்து மாதத்தில் கேர் பூசை கொண்டாடப்படுகிறது. வாசுத்து தேவதையை வழிபடும் பழங்குடியினர் முக்கியமாக இத்திருவிழாவாவைக் கொண்டாடுகின்றனர். பூசையில் இதில் காணிக்கைகள், பலிகள் ஆகியவையும் அடங்கும். மாநில மக்களின் பொது நலம் மற்றும் நல்வாழ்வுக்காக முன்னாள் ஆட்சியாளர்கள் இந்த பூசையை செய்ததாக நம்பப்படுகிறது.

பூசையை திரிபுராவின் அரசர்கள் தொடங்கி வைத்தனர். அலாம் பழங்குடியினர் பூசையில் பங்கேற்பது அவசியமாகும். திருவிழாவின் போது 2.5 நாட்களுக்கு, தலைநகரின் நுழைவாயில்கள் மூடப்படும். ஆளும் இறையாண்மை மக்கள் உட்பட பங்கேற்பாளர்கள், காலணிகள் அணியவோ, தீ மூட்டவோ, ஆடவோ, பாடவோ அனுமதிக்கப்படுவதில்லை.

மேற்கோள்கள்
-----------

1. ↑  "Ker puja". Assam Tribune. 4 March 2016 அன்று மூலம் பரணிடப்பட்டது. 26 April 2013 அன்று பார்க்கப்பட்டது.
2. ↑  Barthakur, Dilip Ranjan (2003). *The Music And Musical Instruments Of North Eastern India*. Mittal Publications. பக். 57–. பன்னாட்டுத் தரப்புத்தக எண்:978-81-7099-881-5.. பார்த்த நாள்: 28 April 2013.
3. ↑  Sharma, A. P. (8 May 2010). *Famous Festivals of India*. Pinnacle Technology. பக். 188–. பன்னாட்டுத் தரப்புத்தக எண்:978-1-61820-288-8.. பார்த்த நாள்: 28 April 2013.
சுவையறி கலம்
**சுவை** ஒரு வகை நேரடி வேதியல் உணர்வாகும். இது ஐந்து உணர்வுகளின் ஒன்றாகவும் காணப்படுகிறது.

சுவை வரைப்படம்
--------------

முதன்மைக் கட்டுரை: மனித நாவின் சுவை வரைப்படம்
நாவில் அடிப்படைச் சுவைகளை அறியும் பகுதிகள் உள்ளனவென முன்னர் நம்பிக் கொண்டிருந்த போதும் அது தற்போது பிழையென அறியப்பட்டுள்ளது.[*மேற்கோள் தேவை*]

தமிழர் முறைப்படியான அடிப்படைச் சுவைகள்
--------------------------------------

சுவை மேற்கத்தியர் அடிப்படை சுவை நான்கு என்பர்: இனிப்பு, கார்ப்பு, கசப்பு, புளிப்பு என்பனவாகும். தமிழர் முறைப்படி ஆறு வகை சுவை என்பர்.அவை இனிப்பு, கார்ப்பு, கசப்பு, புளிப்பு, உவர்ப்பு, துவர்ப்பு என்பனவாகும்.

### இனிப்பு

இனிப்பு என்பது ஒரு சுவை. இது ஆறுசுவைகளுள் ஒன்று. சுவையுள்ள ஒரு இனிப்பு வகையை இனிப்பு பண்டம் என்று கூறுவர். மாசத்து மிகுந்த பொருள்கள் பொதுவாக இனிப்பு சேர்மத்தைக் கொண்டது ஆகும்.

### கார்ப்பு

கார்ப்பு என்பது ஆறு வகையான சுவைகளுள் ஒன்று. இதனை காரம் என்றும் கூறுவர். காரத்தண்மையைக் கொண்ட உணவை கார்ப்பு சுவை என்பர். இந்தியர்கள் பொதுவாக காரம் வாய்ந்த உணவை உண்பது வழக்கம். பொதுவாக மிளகாய் காரம் உடையது ஆகும்.

### கசப்பு

கசப்பு மனிதர்களின் நாவினால் உணரப்படக்கூடிய சுவைகளில் ஒன்றாகும். இந்த சுவை பொதுவாக விரும்பபடாத சுவையாகும். இருப்பினும், சில சமையல்களில் இவற்றை சேர்ப்பது உண்டு. இந்த சுவை பொதுவாக வெறுக்கப் படுவதால், "கசப்பு" என்ற சொல், ஒரு மனிதரின் ஒரு பொருள் அல்லது செயலின் மீது உள்ள வெறுப்புணர்வை குறிப்பிட பயன்படுத்தப்படுகிறது.

### புளிப்பு

புளிப்பு என்பது ஆறு வகைச் சுவைகளிள் ஒன்று. எடுத்துக்காட்டாக புளிய மரத்தின் கனி புளிப்புச் சுவையைக் கொண்டது இது தமிழர் சமையலில் பெரும் பங்குவகிக்கிறது. உதாரணமாக இரசம் புளியை முலப்பொருளாகக் கொண்டு செய்யப்படுகின்றது.

### உவர்ப்பு

உப்பு, அல்லது சோடியம் குளோரைடு, உணவில் பயன்படும் ஒரு கனிமம். விலங்குகளின் உடல் நலத்துக்குத் தேவையான ஒரு முக்கியமான பொருள், ஆனால் தாவரங்களுக்கு நஞ்சு சார்ந்தது. உப்பு சுவை மனிதனின் அடிப்படையான சுவைகளில் ஒன்று. பொதுவாக கடல் நீரிலிருந்து உப்பு பெறப்படுகிறது.

### துவர்ப்பு

துவர்ப்பு என்பது ஆறு வகையான சுவைகளுள் ஒன்று. பாகற்காய், காப்பி, பாக்கு போன்றவை துவர்ப்பு சுவை உடையது. இந்தியர்கள் பெரும்பாலும் தாம்புலம் இடுவது( வெற்றிலை,பாக்கு, சுண்ணாம்பு கலந்த கலவை) விரும்பி உண்பார்கள். இதில் உள்ள பாக்கு துவர்ப்பு தன்மைக் கொண்டது ஆகும்.

மருத்துவகுணம்
-------------

தினம் அறுசுவையையும், அனுபவிக்காத உடல் கெடும் என்று சித்த மருத்துவம் கூறுகிறது.

மேலும் காண்க
------------

அறுசுவை

உமாமிசுவை

வெளியிணைப்புக்கள்
-----------------

* 6 Tastes & its important medicinal properties பரணிடப்பட்டது 2013-01-15 at the வந்தவழி இயந்திரம்
* Researchers Define Molecular Basis of Human "Sweet Tooth" and Umami Taste
* Answers to several questions of curious kids about taste பரணிடப்பட்டது 2007-10-22 at the வந்தவழி இயந்திரம்
மேரி வார்டு
**மேரி வார்டு** *(Mary Ward)* (**கிங்** *எனப்பட்டவர்* ; 27 ஏப்பிரல் 1827 – 31 ஆகத்து 1869, அகவை 42,) ஓர் ஆங்கிலேய அயர்லாந்து இயற்கையியலாளரும் வானியலாளரும் எழுத்தாளரும் கலைஞரும் நுண்ணோக்கியாளரும் ஆவார்.

இளமை
----

இவர் இன்றைய ஒப்பாலி கவுண்டியில் உள்ள பெர்பேனில் 1827 ஏப்பிரல் 27 இல் பிறந்தார். இவரது பிறப்புப் பெயர் மேரி கிங் ஆகும். இவர் என்றி, ஆரியத் என்றியின் மிக இளைய குழவி ஆவார். இவரும் இவரது பெண் உடன்பிறப்புகளும் அக்கால வழக்கப்படி வீட்டிலேயே கல்வி பயின்றனர். இவர் ஓர் அறிவியல் குடும்பத்தில் பிறந்ததால் இவரது கல்வி சற்றே மாறுபட்டு அமைந்தது. இவர் இளம்பருவத்தில் இருந்தே இயற்கையில் ஆர்வம் காட்டியுள்ளார். தன் மூன்றாம் அகவையிலேயே பூச்சிகளைத் திரட்டியுள்ளார்.

மேலும் படிக்க
-------------

காண்க, பக்கம் 653, *The Field Day Anthology of Irish Writing, Volume IV, Irish Women's Writing and Traditions*. Edited by Angela Bourke et al. NYU Press, 2002. The Field Day Anthology of Irish Writing.

மேற்கோள்கள்
-----------

1. ↑  Turner, Gerard L'Estrange. "Ward [née King], Mary [pseud. the Hon. Mrs Ward] (1827–1869), microscopist and author". *Oxford Dictionary of National Biography*. ஒக்ஸ்போர்ட் பல்கலைக்கழகப் பதிப்பகம். 9 March 2017 அன்று பார்க்கப்பட்டது.
2. ↑  "Mary Ward (1827 – 1869)". *Irish Universities Promoting Science*. University Science. Archived from the original on 16 April 2005. 9 March 2017 அன்று பார்க்கப்பட்டது.CS1 maint: BOT: original-url status unknown (link)
நடுவிரலை உள்ளே மடக்கிக் கை காட்டும் பாங்கு
கேலி செய்யும்போது நடுவிரலை ஆட்டுதல்
உரையாடலில் பிறரைக் கேலி செய்து விளையாடுவது **கேலி-விளையாட்டு.**

விரலை ஆட்டிக் காட்டிக் கேலி
ஒரு கையில் நடு விரலை மட்டும் உள்ளே மடக்கிக்கொண்டு ஏனைய இரு கை விரல்களையும் கோத்து இறுக்கமாக மூடிக்கொள்வர். மற்றொருவரை ஒவ்வொன்றாகத் திறக்கச் சொல்வர். திறப்பர் கடைசியாக மடங்கிக் கிடக்கும் நடுவிரலைத் திறக்கும்போது அதனை ஆட்டிக் காட்டி 'உன் பெண்டாட்டி எட்டி எட்டிப் பார்க்கிறாள்' (உன் புருசன் எட்டி எட்டிப் பார்க்கிறான்) என்று சொல்லிக் கேலி செய்வர்.

கூப்பிட்டுக் கேலி
யாருடைய பெயரையும் சொல்லாமல் பொதுச்சொல்லால் பிறரைக் கூப்பிடுவர். யாராவது திரும்பிப் பார்க்கும்போது 'உன்னையா கூப்பிட்டேன், காரைவீட்டுக் கருத்த நாயைக் கூப்பிட்டேன்' என்று சொல்லிக் கேலி செய்வார்.
சொல்-விளையாட்டுக் கேலி

'இது யாருக்கு வேட்டை' என்பர். விடை சொல்பவர் 'எனக்கு வேட்டை' எனச் சொல்ல எண்ணி அவசரத்தில் 'எனக்கோட்டை' என்பார். அதற்கு மறுமொழியாக 'உன் மாமியார் பல் ஓட்டை' என்று சொல்லிக் கேலி செய்வர்.

மேலும் பார்க்க
--------------

* தமிழர் விளையாட்டுகள் (அண்மைய காலம்)

கருவிநூல்
---------

* கி. ராஜநாராயணன், வட்டார வழக்குச்சொல் அகராதி, ராஜபவனம், இடைச்செவல் வெளியீடு, 1982
ஐக்கிய இராச்சியம், நோட்டிங்காமில் உள்ள சுமாக் மையத்தில் தன்னார்வலர்கள் சாளரம் ஒன்றைப் பொருத்துகின்றனர்.
**தன்னார்வலர்** என்பவர் தனது சொந்த விருப்பின் பேரில் சமுதாயத்துக்காக அல்லது இயற்கைச் சூழலைப் பாதுகாப்பது போன்றவற்றுக்காக ஊதியம் எதிர்பாராமல் உழைப்பவர் ஆவார். பல தன்னார்வலர்கள் அரச சார்பற்ற அமைப்புக்கள் மூலம் சேவை செய்கின்றனர். இவர்கள் சில வேளைகளில் முறைசார்ந்த தன்னார்வலர்கள் எனப்படுகின்றனர். பல தன்னார்வலர்கள் இவ்வாறன்றித் தனிப்பட்ட முறையிலோ அல்லது சிறு குழுக்களாகவோ சேவை செய்கின்றனர். வரைவிலக்கணப்படி, தன்னார்வலர்கள் தம் சொந்தப் பணத்தில் செலவு செய்ததைத் திரும்பப் பெறுவதன்றித் தாம் செய்யும் வேலைகளுக்காக எவ்வித கொடுப்பனவுகளையும் பெறமாட்டார்கள்.

தன்னார்வலர் மேலாண்மை
--------------------

மருத்துவ நிலையங்கள் போன்ற பல அமைப்புக்களுக்குத் தொடர்ச்சியாகத் தன்னார்வலர்கள் தேவைப்படுகின்றனர். பெரிய அளவில் நடைபெறும் விளையாட்டு நிகழ்வுகள் போன்றவற்றுக்கு நூற்றுக்கணக்கில் அல்லது சில வேளை ஆயிரக் கணக்கில் கூடத் தன்னார்வலர்கள் தேவைப்படுகின்றனர். ஆனால் இத் தேவை தொடர்ச்சியானதாக அன்றி ஒரு தடவையோ ஆண்டுக்கு ஒருமுறையோ சில ஆண்டுகளுக்கு ஒருமுறையோ மட்டுமே வேண்டியிருக்கும். இத்தகைய நிகழ்வுகளின் வெற்றி உள்ளூர்ப் பொருளாதாரத்தில் தாக்கத்தை ஏற்படுத்துவதால், தன்னார்வலர் தொடர்பான பொருளியல் முக்கியத்துவம் குறித்து விழிப்புணர்வு ஏற்பட்டு வருகிறது.

இந்தியாவில் தன்னார்வலர்கள்
--------------------------

இந்தியாவில் தன்னார்வலர்களின் போக்கில் மாற்றம் உள்ளதால் பல தொண்டு நிறுவனங்கள் தடை செய்யப்பட்டுள்ளார்கள்.

மேற்கோள்
--------

1. ↑  தன்னார்வக்குழுக்களின் உரிமங்கள் ரத்து: இந்திய அரசு நடவடிக்கை பிபிசி தமிழ் 29. ஏப்ரல் 2015

விக்கிமீடியா பொதுவகத்தில்,  
 ***Volunteering***   
என்பதின் ஊடகங்கள் உள்ளன.
**மருங்கூர் கிழார் பெருங்கண்ணனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 80.

புலவர் பெயரின் விளக்கம்
-----------------------

பொருங்கண்ணன் என்பது இவரது இயற்பெயர். மருங்கூர் மக்கள் இவரைத் தமக்கு உரிமையாக்கிக் கொண்டிருந்தனர். இவரைத் தலைமையாகக் கொண்டு வழிமொழிந்து இவர் சொற்படி வாழ்ந்துவந்தனர்.

மருங்கூர்ப் புலவர்கள்
---------------------

மருங்கூர்ப் பட்டினத்துச் சேந்தன் குமரனார், மருங்கூர்ப் பாகை சாத்தன் பூதனார் ஆகிய புலவர்களும் மருங்கூரில் வாழ்ந்தவர்கள்.

பாடல் சொல்லும் செய்தி
---------------------

தலைவிக்காக இரவில் வந்த தலைமகனைத் தோழி பகலில் வருமாறு சொல்லுகிறாள்.

### இரவின் இன்னல்

'கோட்டுமீன்' எனப்பட்ட சுறா
தலைவன் ஊருக்கும், தலைவி இருக்கும் இடத்துக்கும் இடையில் நீர் தேங்கி நிற்கும் கழி. அந்தக் கழியில் கொம்புள்ள சுறாமீனும், முதலைகளும் மேயும். அந்தக் கழியை நீந்தித் தாண்டி அவன் வருகிறான். தலைவி தன்னைக் கொடுத்துவிட்டுப் பின்விளைவை எண்ணி அஞ்சுகிறாள். அவள் சார்பாகத் தோழி பகலில் வருமாறு அறிவுறுத்துகிறாள்.

### பகலில் வரவேண்டிய பொழுது

தந்தை கடலில் பிடித்துவந்த மீனைக் காயவைத்து அதனைக் கவர வரும் பறவைகளை ஓட்டிக்கொண்டு பகலில் உன்னை நினைத்துக்கொண்டிருப்போம். அப்போது வருக. பூத்திருக்கும் அடும்புக்கொடி அறுந்தாலும் பரவாயில்லை. தேரில் வருக, என்கிறாள்.
**நத்தாலியா பூக்சா** (*Nataliya Buksa*, பிறப்பு: நவம்பர் 6, 1996) என்பவர் உக்ரைனிய நாட்டு பெண் சதுரங்க *கிராண்டு மாசுட்டர்* ஆவார். 2015 ஆம் ஆண்டு நடைபெற்ற பெண்கள் உலக இளையோர் சதுரங்க சாம்பியன் பட்டப் போட்டியில் நத்தாலியா பூக்சா முதலிடம் பிடித்தார், இவ்வெற்றியின் மூலம் இவருக்கு *பெண் கிராண்டு மாசுட்டர் பட்டம்* கிடைத்தது. 2017 ஆம் ஆண்டுக்கான மகளிர் உலக சதுரங்க சாம்பியன் போட்டியில் விளையாடும் தகுதியையும் பெற்றார்.

உக்ரைனின் கீவ் நகரில் நடைபெற்ற பெண்களுக்கான உக்ரைன் சதுரங்க சாம்பியன் பட்டத்தை நடால்லியா பக்சா வென்றார்.

தனிப்பட்ட வாழ்க்கை
------------------

அசர்பைசான் நாட்டைச் சேர்ந்த சதுரங்க கிராண்டு மாசுட்டர் ராஃப் மாமெதோவை நடால்லியா திருமணம் செய்து கொண்டார்.

மேற்கோள்கள்
-----------

1. ↑  FIDE World Junior U20 Championship (Girls) 2015
2. ↑  Ukraine Women`s Final - 2018
3. ↑  ""Только с тобой". Рауф Мамедов спел Наталье Буксе на их свадьбе". *chess-news.ru* (ரஷியன்). 2018-11-20. 2018-12-27 அன்று மூலம் பரணிடப்பட்டது. 2018-12-26 அன்று பார்க்கப்பட்டது.

வெளி இணைப்புகள்
---------------

* Chessgames.com
* FIDE profile
* Nataliya Buksa profile at Grandcoach.com
**மருங்கூர்ப் பாகை சாத்தன் பூதனார்** சங்ககாலப் புலவர்களில் ஒருவர். இவரது பாடல் ஒன்றே ஒன்று உள்ளது. அது அகநானூறு 327.

பெயர் விளக்கம்
--------------

பூதன் என்பது இவர் பெயர். 'ஆர்' சிற்று விகுதி. மருங்கூர் இவரது ஊர். இவரது தந்தை பெயர் பாகைசாத்தன்.

மருங்கூரில் வாழ்ந்த புலவர்கள்
-----------------------------

மருங்கூர் கிழார் பெருங்கண்ணனார், மருங்கூர்ப் பட்டினத்துச் சேந்தன் குமரனார் ஆகிய புலவர்களும் இவ்வூரைச் செர்ந்தவர்கள்.

பாடல் சொல்லும் செய்தி
---------------------

பொருள் தேடச் செல்லவிருக்கும் தலைவன் தன் நெஞ்சைக் கேட்கிறான்.

### அழுவம்

மரல் என்னும் கானல்நீர்
சேற்றோடு கலங்கி நிற்கும் நீர் 'கொழிநீர்' எனப்படும். வெயிலின் ஆவி தொலைவிலிருந்து பார்க்கும்போது கொழிநீர் போலத் தோன்றும். இதனை மரல் என்பர். அழுவத்தில் மரல்தான் குடிநீர்.

அங்குள்ள மரங்களில் பாம்புத்தோல் போலச் செதில் உரியும். அவற்றின் கிளைகள் உலர்ந்துபோயிருக்கும். அடிமரத்தில் புற்று இருக்கும். அவற்றின் கிளைகளில் பாணம் தின்னும் மணிக்கண் காக்கைகள் இருக்கும். செல்லவேண்டிய வழி எது என அறிய முடியாதபடி பல கவலை வழிகள் பிரிந்து செல்லும்.

#### அழுவம் சென்றபின் நினைத்தலும் செய்தியோ

இன்பமும் இடும்பையும், புணர்வும் பிரிவும், பகலும் இரவும போல வேறு வேறாக மாறு எதிர்ந்து வரும் என்பதை, நெஞ்சே! நீ உணர்ந்திருக்கிறாயா அல்லது அழுவம் சென்றபின் நினைப்பாயா - என்று தலைவன் தனக்குள் கேட்டுக்கொள்கிறான்.
**ஈசுரகீதை** என்பது தத்துவராயர் பாடிய நூல்களில் ஒன்று. கண்ணன் புகழைச் சொல்வது பகவத் கீதை. இந்த நூல் ஈசிவரனின் புகழைக் கூறுவதால் ஈசுரக்கீதை எனப் பெயரிடப்பட்டுள்ளது. 
இதனை இவரது ஆசிரியர் சொரூபானந்தர் பாராட்டிச் ‘**சிவப்பிரகாசம்**’ என்னும் பெயரையும் சூட்டியுள்ளார். 

* காலம் 15-ஆம் நூற்றாண்டு.
* தத்துவராயரின் ஆசிரியர் சொரூபானந்தர்.

வடமொழி ஈசுரகீதை
---------------

வடமொழியில் ஈசுரகீதை என்னும் பெயருடன் ஒரு நூல் உள்ளது. இதனைச் சிவாக்கிர யோகிகள் என்பவர் தமது நூல் கூர்ம புராணம் உத்தர காண்டத்தில் 112 அத்தியாயங்களில் வடமொழியில் பாடியுள்ளார். இதனைத் தத்துவராயர் தமிழில் பாடிய நூல் இது.
ஒப்புநோக்கம்

* ஈசுர கீதை - சிவம் - தத்துவராயர்
* பிரம கீதை - பிரம் - தத்துவராயர்
* பகவத் கீதை - வைணவம் - வடமொழிப் புலவர்

தமிழ்நூலின் பாங்குகள்
---------------------

* இது 11 தலைப்புகளில் 338 பாடல்களைக் கொண்டது.
* இது வேதாந்த நூல். என்றாலும் தென்னாடுடைய சிவனைப் பாட்டுடைத் தலைவனாகக் கொண்டுள்ளது.
* நூல் நல்ல தமிழில் உள்ளது.
* வருணனை என்னும் சொல்லை இந்நூல் ‘வர்ணனம்’ எனத் தலைப்புகளின் பெயராக வழங்குகிறது. ‘ஜே’ என்னும் சொல்லைத் திருவாசகம் சிவபுராணத்தைப் பின்பற்றி ‘வெல்க’ என வழங்குகிறது.

எடுத்துக்காட்டு

வெல்க பூதபதி வெல்க சீவபதி
வெல்க யோகபதி வெல்கவே

கருவிநூல்
---------

* மு. அருணாசலம், தமிழ் இலக்கிய வரலாறு, பதினைந்தாம் நூற்றாண்டு, 2005

அடிக்குறிப்பு
-------------

1. ↑  கண்ணன் கூற்று என்பது ஐதிகம்.
முனைவர் **பிரான்சிஸ் புக்கானன்-ஹாமில்டன்** (*Francis Buchanan-Hamilton*), பொதுவாக **பிரான்சிஸ் ஹாமில்டன்** என்றழைக்கப்படுபவர் (1762-1829) கிழக்கிந்திய கம்பனியில் மருத்துவ அலுவலராக பணிபுரிந்தவராவார். ஆய்வாளர் மற்றும் இயற்கை ஆர்வலர்.

பிறப்பு
-------

இவர் ச்பிட்டல் தாமஸ் புக்கானன் மற்றும் எலிசபெத் ஹாமில்டனின் மூன்றாவது மகன். 15ஆம் நாள் பிப்ரவரி மாதம் 1762ல் பிறந்தார்.

முக்கியத்துவம்
--------------

கிழக்கிந்தியக் கம்பெனியின் கவர்னர் ஜெனரல் வெல்லஸ்லியின் அவர்களின் உத்தரவின் பேரில் சென்னையிலிருந்து மேற்குக் கடற்கரையிலுள்ள கனரா வரை, தரை வழியே பயணம் மேற்கொண்டார். ஆங்கிலம் மற்றும் ஐரோப்பிய மொழிகளை மட்டும் அறிந்த ஆங்கிலேய அதிகாரிகளால், ஆட்சியைச் சிறப்பாக நடத்த இயலாது என்பதை உணர்ந்த கம்பெனி அரசு, கலெக்டர், நீதிபதி, காவல்துறை அதிகாரிகள் போன்றோர் உள்ளூர் மொழியைக் கற்க வேண்டும்; அதற்கான தேர்வுகளில் தேர்ச்சி பெறவேண்டும் என்று 1800-ஆம் ஆண்டிலேயே உத்தரவைப் பிறப்பித்தது.

இவரின் படைப்புகள்
-----------------

* சென்னையிலிருந்து ஒரு பயணம் (A Journey from Madras through the countries of Mysore, Canura, and Malabar)
* நேபால் இராச்சியம் (1819) (Account of the Kingdom of Nepal)
* இந்து மதம் கடவுள்களின் வம்சாவளிகள் (A Genealogy of the Hindu Gods (1819))
* கங்கை மீன்கள் பற்றிய கணக்கு An Account of the Fishes of the Ganges (1822)

மேற்கோள்கள்
-----------

1. ↑  Guide to Records, Coimbatore District, pg.139
2. ↑
3. ↑  "காப்பகப்படுத்தப்பட்ட நகல்" (PDF). 2011-08-13 அன்று மூலம் (PDF) பரணிடப்பட்டது. 2013-11-17 அன்று பார்க்கப்பட்டது.
4. ↑
இடமிருந்து வலம், β-லாக்டம், γ-லாக்டம் மற்றும் δ-லாக்டம் ஆகியவற்றின் பொது அமைப்பு.
**லாக்டம்** (lactam) ஒரு வளைய அமைடு (cyclic amide) ஆகும். இதில் கார்பொனைல் தொகுதியொன்றும் அமைடு தொகுதி ஒன்றும் அமைந்திருக்கும்.

பெயர்க்காரணம்
-------------

லாக்டம் எனும் பெயர் லாக்டோன் மற்றும் அமைடு ஆகியவற்றின் கூட்டுப்பெயராகும்.

வகைகள்
------

வளையத்தில் அமைடு கார்பொனைல் தொகுதியிலிருந்து அமையுமிடத்தைப் பொறுத்து மூன்று வகைகள் உள்ளன. அவையாவன,

β-லாக்டம் - (2,4) இது மொத்தம் நான்கு கார்பன்கள் கொண்ட வளையம் ஆகும்.
கார்பொனைல் தொகுதியிலிருந்து இரண்டு கார்பன்கள் தள்ளி அமைடு தொகுதி அமைந்திருக்கும்.

γ-லாக்டம் - (3,5)இது மொத்தம் ஐந்து கார்பன்களைக் கொண்டது. 
கார்பொனைல் தொகுதியிலிருந்து மூன்று கார்பன்கள் தள்ளி அமைடு தொகுதி அமைந்திருக்கும்.

δ-லாக்டம் - (4,6) இது ஆறு கார்பன்கள் கொண்ட வளையமாகும். கார்பொனைல் தொகுதியிலிருந்து நான்கு கார்பன்கள் தள்ளி அமைடு தொகுதி அமைந்திருக்கும்.

வேதிவினைகள்
-----------

பலபடியாக்க வினை மூலம் இவை பல்அமைடுகளாக (polyamide) மாற்றப்படுகின்றன. இந்த பல்அமைடுகள் தொழில் துறையில் பயன்படுகின்றன.

பெனிசிலின்
----------

பெனிசிலின் பாக்டீரியக்கொல்லிகளின் ஆதார அமைப்பு β-லாக்டம் வளையமே ஆகும்.
**ஈசா** (Eesa) 2009 ஆம் ஆண்டு விக்னேஷ் மற்றும் லக்சனா நடிப்பில், பால கணேசா இயக்கத்தில், ஜே. ஜெயகிருஷ்ணன் தயாரிப்பில், ஹரன் இசையில் வெளியான தமிழ் திரைப்படம்.

கதைச்சுருக்கம்
--------------

சுடலீஸ்வரன் என்ற ஈசா (விக்னேஷ்) தன் மனைவி செல்வி (லட்சனா) ஒரு சிறிய குடிசையில் வசிக்கிறான். தங்கமலை அண்ணாச்சியின் (தூத்துக்குடி எம். ராஜேந்திரன்) தூத்துக்குடியில் உள்ள உப்பளத்தில் ஈசா வேலை பார்த்துக்கொண்டு தன் மனைவியுடன் அங்கு தங்கியுள்ளான். இருவரும் மகிழ்ச்சியுடன் வாழ்ந்து வருகின்றனர். ஒருநாள் அவர்கள் தங்கியுள்ள இடத்தின் அருகில் அண்ணாச்சி மற்றும் அவரது ஆட்கள் ஒரு அரசு ஊழியரையும் அவர் மனைவியையும் கொல்கின்றனர். அதைக் காணும் செல்வி அவர்களைக் கண்டிக்கிறாள். தான் கண்டதை காவல் நிலையத்தில் சென்று சொல்லப்போவதாக செல்வி கூற, அதிர்ச்சியடையும் அண்ணாச்சி அவளைக் கொல்லச் சொல்கிறார். தன் மனைவியைக் காணாமல் தேடிவரும் ஈசா அவள் இறந்துகிடப்பதைக் கண்டு கதறி அழுகிறான். இதனால் மனநிலை பாதிக்கப்படும் அவன் அவளின் உடலைத் தன் குடிசையில் வைத்து பாதுகாக்கிறான். அவள் இன்னும் உயிரோடு இருப்பதாகவே கருதிக் கொள்கிறான்.

தன் மனைவியின் இறப்புக்குக் காரணமானவர்களை ஒவ்வொருவராகக் கொன்று தன் குடிசையில் புதைக்கிறான். தன் ஆட்கள் ஒவ்வொருவராக இறப்பதைக் கண்டு அதிர்ச்சியடையும் அண்ணாச்சி, அதற்குத் தன் எதிரிகள்தான் காரணம் என்று கருதி அவரின் எதிரிகளைக் கொல்கிறார். ஆனால் அந்தக் கொலைகளைச் செய்வது ஈசா என்று தெரிந்து காவல்துறையில் புகாரளிக்கிறார். அண்ணாச்சியை ஈசா எப்படி பழிதீர்த்தான் என்பது மீதிக்கதை.

நடிகர்கள்
---------

* விக்னேஷ் - சுடலீஸ்வரன் என்ற ஈசா
* லட்சனா - செல்வி
* தூத்துக்குடி எம். ராஜேந்திரன் - தங்கமலை அண்ணாச்சி
* சிங்கம்புலி - கடுக்காய்
* எம். எஸ். பாஸ்கர் - துரைசாமி
* லொள்ளு சபா மனோகர் - கருத்தப்பாண்டி
* மதுரை சரோஜா - செல்வியின் அத்தை
* வி. பி. டி. பிரசாத்
* பி. அருண்
* ஈ. கே. வெங்கடேஷ்
* முத்துக்காளை
* ரஜினி நிவேதா
* சுப்புராஜ்
* ஆஷா
* நிகிஷா
* முனீஷ்காந்த் ராமதாஸ் - மீனவன்

தயாரிப்பு
---------

இப்படத்தின் படப்பிடிப்பு குற்றாலம், வாசுதேவநல்லூர் மற்றும் அறந்தாங்கியில் நடைபெற்றது.

இசை
---

படத்தின் இசையமைப்பாளர் ஹரன். பாடலாசிரியர்கள் நா. முத்துக்குமார், யுகபாரதி மற்றும் மதுரகவி. இப்படத்தின் பாடல் வெளியீட்டு நிகழ்வு சென்னை காமராஜர் அரங்கத்தில் நடந்தது. ஏ. ஆர். ரகுமான், தங்கர் பச்சான், ஜீவா மற்றும் கரண் தலைமையில் நடைபெற்றது. நடிகர் ரஜினிகாந்த் அனுப்பிய வாழ்த்துக் கடிதத்தை இசையமைப்பாளர் ஹரனின் தந்தை ஸ்ரீதர் வாசித்துத் தெரியப்படுத்தினார்.

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஆகாயம் | முகேஷ், பெரிய கறுப்புத் தேவர் | 6:26 |
| 2 | ஒரு முறை | ஹரிஷ் ராகவேந்திரா , பாம்பே ஜெயஸ்ரீ | 4:29 |
| 3 | உன்னாலதான் | நரேஷ் ஐயர் | 5:04 |
| 4 | வெட்டருவா | உதித் நாராயண், ஹரன் | 5:00 |
| 5 | யாரடி நீ | கென்னடி, ஹரன் | 6:07 |

மேற்கோள்கள்
-----------

1. ↑  "ஈசா".
[*தொடர்பிழந்த இணைப்பு*]
2. ↑  "ஈசா". 2010-12-21 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
3. ↑  "ஈசா".
4. ↑  "ஈசா". 2022-01-20 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
5. 1 2  "ஈசா".
[*தொடர்பிழந்த இணைப்பு*]
6. ↑  "ஈசா".
7. ↑  "படப்பிடிப்பு".
8. ↑  "பாடல்கள்". 2018-09-14 அன்று மூலம் பரணிடப்பட்டது. 2019-03-24 அன்று பார்க்கப்பட்டது.
9. ↑  "பாடல் வெளியீடு".